

Na temelju članka 7. i članka 8. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije Bosne i Hercegovine”, broj 12/03, 34/03 i 65/13), članka 21. i članka 22. Statuta Kulturno - informativnog centra Čitluk ("Službeno glasilo Općinskog vijeća općine Čitluk", broj: 3/24), te Odluke Upravnog vijeća Kulturno - informativnog centra Čitluk broj: 35/1-24 od 26. srpnja 2024. godine, Upravno vijeće Kulturno - informativnog centra Čitluk dana 02. kolovoza 2024. godine raspisuje

**JAVNI NATJEČAJ ZA IZBOR I IMENOVANJE RAVNATELJA KULTURNO –**

**INFORMATIVNOG CENTRA ČITLUK**

Objavljuje se Javni natječaj za izbor i imenovanje ravnatelja Kulturno - informativnog centra Čitluk na razdoblje od 4 (četiri) godine.

**I. OPIS UPRAŽNJENOG MJESTA**

Pored zakonom utvrđenih poslova, ravnatelj obavlja sljedeće poslove:

* organizira i vodi rad i poslovanje Kulturno – informativnog centra Čitluk;
* predstavlja i zastupa Kulturno – informativni centar Čitluk;
* poduzima sve pravne radnje u ime i za račun Kulturno – informativnog centra Čitluk;
* predstavlja i zastupa Kulturno – informativni centar Čitluk u svim postupcima pred sudovima, upravnim i drugim nadležnim tijelima te pravnim osobama s javnim ovlastima;
* daje pismenu punomoć drugoj osobi za zastupanje u pravnom prometu;
* odgovara za zakonitost rada Kulturno – informativnog centra Čitluk;
* vrši raspoređivanje djelatnika Kulturno – informativnog centra Čitluk;
* izvršava odluke Upravnog vijeća;
* odlučuje u prvom stupnju o pravima i obvezama iz radnog odnosa uposlenika Kulturno – informativnog centra Čitluk;
* izdaje nalog djelatnicima za obavljanje određenih poslova;
* priprema prijedlog Pravilnika o sistematizaciji radnih mjesta u Kulturno – informativnom centru Čitluk;
* daje izvješće Osnivaču o rezultatima rada i poslovanja Kulturno – informativnog centra Čitluk;
* obavlja i druge poslove utvrđene zakonom koji su u funkciji zastupanja i predstavljanja Kulturno – informativnog centra Čitluk, a koji zakonom i Statutom Ustanovi nisu dati u nadležnost nekom drugom organu.

**II. UVJETI ZA KANDIDATE**

**A) OPĆI UVJETI**

1. Da je državljanin BiH;
2. Da je stariji od 18 godina;
3. Da nije otpušten iz državne službe kao rezultat disciplinske mjere na bilo kojem nivou u BiH u razdoblju od 3 (tri) godine prije dana objavljivanja upražnjene pozicije;
4. Da se na kandidata ne odnosi članak IX. stav 1. Ustava BiH;
5. Da nije osuđivan za kazneno djelo ili gospodarski prijestup niti se protiv njega vodi kazneni postupak;
6. Da nije izabrani dužnosnik, nositelj izvršnih funkcija ili savjetnik u smislu odredbi Zakona o sukobu interesa u organima vlasti u FBiH.

**B) POSEBNI UVJETI**

1. Završen najmanje sedmi (VII/1) stupanj stručne spreme, odnosno visoko obrazovanje stečeno po važećim propisima prije uvođenja Bolonjskog sustava studiranja ili završen prvi ciklus (koji se vrednuje s najmanje 240 ECTS bodova), drugi ili treći ciklus Bolonjskog sustava studiranja i to pravni fakultet, ekonomski fakultet, filozofski fakultet ili drugi fakultet društvenog smjera,
2. Da ima najmanje 5 (pet) godina radnog iskustva u struci nakon stjecanja VSS,
3. Da ne postoje zakonom propisane smetnje u pogledu obavljanja poslova rukovođenja.

**III. POTREBNA DOKUMENTACIJA:**

Uz prijavu na natječaj, kandidati su dužni dostaviti biografiju, adresu i kontakt telefon, te dokaze o ispunjavanju uvjeta traženih ovim natječajem, i to:

1. Izvod iz matične knjige rođenih;
2. Uvjerenje o državljanstvu;
3. Ovjerenu izjavu kandidata da nije otpušten iz državne službe kao rezultat disciplinske mjere u razdoblju od 3 (tri) godine prije objave oglasa;
4. Ovjerenu izjavu kandidata da se na njega ne odnosi članak IX. stav 1. Ustava BiH,
5. Uvjerenje o nekažnjavanju;
6. Uvjerenje da se protiv kandidata ne vodi kazneni postupak;
7. Ovjerena izjava kandidata da nije izabrani dužnosnik, nositelj izvršne funkcije ili savjetnik u smislu odredbi Zakona o sukobu interesa u organima vlasti FBiH;
8. Diploma o završenom fakultetu;
9. Potvrda o radnom iskustvu.

**IV. ROK ZA PRIJAVU I ADRESA ZA PRIJAVU**

Sva tražena dokumentacija dostavlja se u originalu ili ovjerenoj preslici ne starijoj od 3 (tri) mjeseca. Prijavu sa dokazima o ispunjavanju navedenih uvjeta potrebno je dostaviti u roku od 15 (petnaest) dana od dana posljednjeg javnog objavljivanja Natječaja na oglasnim pločama Općine Čitluk i Kulturno – informativnog centra Čitluk, Službenim novinama FBiH, Večernjem listu – izdanje za Bosnu i Hercegovinu i službenoj web stranici općine Čitluk ([www.citluk.ba](http://www.citluk.ba))

Prijave sa svim traženim dokumentima dostaviti osobno ili poštom, na adresu:

**Kulturno – informativni centar Čitluk**

**Broćanski trg 7**

**88 260 Čitluk**

**s naznakom „Natječaj za izbor i imenovanje ravnatelja Kulturno – informativnog centra Čitluk, za Upravno vijeće – ne otvarati“.**

Na poleđini kuverte navesti ime i prezime podnositelja prijave, adresu i kontakt telefon.

Neblagovremene i nepotpune prijave neće se uzeti u razmatranje.

Kandidati koji ispunjavaju opće i posebne uvjete Natječaja će biti pozvani na intervju.

Upravno vijeće će, u roku 30 (trideset) dana od zaključenja Natječaja, donijeti odluku o izboru i imenovanju ravnatelja te obavijestiti sve kandidate koji su se blagovremeno prijavili na upražnjeno mjesto.

Predsjednik Upravnog vijeća

 Kulturno - informativnog centra Čitluk

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ***Zvonimir Planinić, dipl.oec***